Bahzani

Bahzani (, ), suryoniychadan olingan boʻlib, „xazina uyi“ degan maʼnoni anglatadi. Iroq shimolidagi Nineva muhofazotining Al-Hamdaniya tumanida joylashgan shaharcha.

 Aholisi 

Bahzani shahri oʻzining yoʻldosh qishlogʻi Bashiqa bilan birgalikda tarixan turli etnik guruhlarga mezbonlik qilgan. Hududda gugungi kunda yashovchi aholining aksariyati arab tilini ona tili sifatida biladigan yazidiylardir. Shuningdek, ossuriylar, shialar, sunniylar va shabaklar ham istiqomat qiladi.

 Tarixi 

Bahzani Iroqning rasmiy hududi hisoblanadi. Biroq, 2003-yilda Saddam Husayn hokimiyatdan ag‘darilganidan beri Kurdiston mintaqasi hudud uchun da’vo qilib kelmoqda. Iroq konstitutsiyasining 140-moddasiga koʻra, referendum orqali hudud Iroq yoki kurd hukumati tomonidan boshqarilishi masalasi hal qilinishi kerak. Boshqarish masalasi hali toʻliq hal qilinmagan. Human Rights Watch, UNHCR va boshqa inson huquqlari tashkilotlariga koʻra, agar shahar Kurdiston mintaqasiga qoʻshilishga qarshi ovoz berilsa, shahar aholisi zoʻravonlik tahdidi ostida qoladi.

2014-yil avgust oyida IShID shaharga bostirib kirishi ortidan shahar aholisi Iroq Kurdistoniga qochib ketgan. 2016-yil oxirida hudud Bashiqa bilan birga ozod qilingan. Oʻshandan keyin koʻchirilgan koʻplab aholi qaytib kelib, Yazidiy ibodatxonalari va cherkovini qayta qurishgan.

 Yazidiylarning muqaddas joylari 

Bahzanida koʻplab yazidiy ziyoratgohlari mavjud. Jumladan:
 Ebû Rîsh ziyoratgohi;
Shayx Bako ziyoratgohi. Ziyoratgohda anjirli buloq mavjud. Bu yerga ziyoratchilar isitmadan davolanish uchun tashrif buyurishadi. Ziyoratchilar kiyimlaridan kichik parchalarni daraxtga bogʻlaydilar va bahorda baliqlarni oziqlantiradilar.
 Sitt Hebîbe ziyoratgohi, shuningdek, Marta Hebîbta („Sevimli xonim“; Shayx Muhammadning rafiqasi) nomi bilan ham mashhur. Ushbu ziyoratgoh Bashiqaga yaqin hududda joylashgan.
 Mesʼûd ziyoratgohi
 Dayka Jakan ziyoratgohi

 Yana qarang 
 Iroqdagi ossuriylar
 Iroqda yazidizm
 Bashiqa
 Nineva tekisliklari

 Manbalar 

Turkum:Nineva muhofazoti aholi manzilgohlari
Turkum:Iroqdagi ossuriy hamjamiyati
Turkum:Iroqdagi yazidiylarning aholi manzilgohlari
Turkum:Nineva tekisliklari